Ma kerran vaan tahtoisin nähdä
Ma kerran vaan tahtoisin nähdä
 Miss’ istuilin pienenä.
 Ja rakkahimpata rantaa
 Ma tahtoisin tervehtää.

 Kuin Saimaa olen ma itse
 Niin tyyni ja myrskyinen,
 Sen aallot lapsuudessani
 Ne keikutti kätkyen’.

 Kuin voisin niin suuri olla
 Kuin tuo minun tuudittajan’,
 Kuin voisin itse tehdä
 Tuon tekonsa mahtavan.

 Se pienestä purosta lähtee
 Kuin minäkin kulkemaan,
 Miks’ min’ en Imatran lailla
 Voi avata kulkuan’.

bs. [B. F. Salonen]

B. F. Salonen
Runot